《赠林东崖画师》
明代·邱云霄

东崖野人结茅屋，一道清溪数竿竹。山月江云邀上楼，细草幽花迎径躅。

丹青独擅当时名，醉落长毫应有神。淡烟疏树成村晚，花落鸟啼深谷春。

白昼能呼月，六月惨飞雪。手中造化如弄丸，仰空大笑天地拙。

嗟尔名家世所闻，郑虔韦偃皆凡群。平生攻意不攻象，笔阵直破曹将军。

作者简介：约公元一五四四年前后在世，字凌汉，号止山，崇安（今武夷山市）人。生卒年不详，约明世宗嘉靖中前后在世。官柳城县知县。